stanford-oval/wikipedia huggingface dataset:
רובה פילים
תחמושת מודרנית

שוק הנשק האמריקאי יצר כמה סוגי כדורים חזקים עבור ציד בעלי חיים גדולים, כגון .458 מגנום וינצ'סטר, .378 מגנום וות'רבי ו.460 מגנום וות'רבי, ורבים מהם היו כדורי חתול בר - סוג כדור המאפשר החלפה של התחמושת שלו לכזאת המתאימה לקליבר שונה. בעקבות כך, מרבית תחמושת הניטרו הישנה דעכה כמעט לאלמוניות עד לתחייה מחודשת בציד ספארי בעשור 1970–1980. דבר זה הניע לפריחה מחודשת בהתפתחות תחמושת רובי הפילים ונוצרו קליברים חדשים כמו .416 מגנום וות'רבי ו-.416 רמינגטון מגנום.
בין 1980 ל-1990, פיתוח הקליבר .700 אקספרס ניטרו והתחלת השימוש בפליז חיזקו עוד יותר את עוצמת התחמושת של רובי הפילים כדוגמת .585 ניאטי על ידי רוס סייפריד, .577 טירנוזאור על ידי קולונל ארט אלפין, וכדור חתול הבר .585 גהרינגר שנוצר על ידי קרל גהרינגר. הקליבר .600 אוורקיל שנוצר על ידי רוב גארניק מייצג נכון להיום את עוצמת הירי הגדולה ביותר בציד הסטנדרטי. קליברים של חתולי בר אחרים המבוססים על קליבר .50 BMG שמשמש מקלעים כבדים ורובים נגד ציוד (דוגמת הבארט M82A1) הם הרבה יותר חזקים מהקליברים הנזכרים, אולם הם לא נחשבים לישימים בציד כלל בשל המשקל הגבוה של הנשק שעולה על 11 ק"ג.
תכונות

בין אם סוג הרובה הוא רובה כפול, רובה בודדות או רובה בריחי, העיקרון של רובה הפילים זהה: חזק מספיק כדי לספק עוצמת ירייה שתעצור את החיה כדי למנוע פגיעה של הצייד בעת הטעינה. הרובה דורש לא רק כוח קיצוני השווה בעוצמתו לכוח של קליבר 0.50 BMG (תחמושת של M2 בראונינג) או קליבר 20 מ"מ (תחמושת של M61 וולקן), אלא גם עמידות לתקופה ארוכה, אפשרות לירייה מכל עמדה או זווית אפשרית, ואיזון מספיק כדי לעקוב אחר חיות שנעות במהירות. בעיקרו של דבר רובה הפילים הוא לא יותר מאשר רובה ציד גדול עם אותם פונקציות של רובה ציד רגיל.
שימוש במלחמה

במהלך מלחמת העולם הראשונה, הן הבריטים והן הגרמנים השתמשו ברובי פילים שהגיעו מהמושבות באפריקה בניסיון לשבור את הקיפאון בתעלות. הבריטים השתמשו ברובי הפילים כאמצעי להתמודדות עם הטקטיקה הגרמנית שבה הצלפים מתקדמים לעבר קווי בעלות הברית בחיפוי של מטריית פלדה עבה של כדורים. אף על פי שגם הנק"ל הרגיל היה יעיל נגד המטרייה, רובי הפיל היו קטלניים יותר ובעלי יכולת חדירה גבוהה. הגרמנים במקביל פיתחו רובה פילים במיוחד נגד טנקים ביצור המוני (מדגם TUF גאוור מאוזר 1918), ובעזרתו הם היו מוציאים משימוש טנקים בריטים בעלי מיגון קל על ידי חדירה של הכדורים לתוכם.
במהלך המערכה במזרח אפריקה במלחמת העולם השנייה בשנת 1941, האיטלקים נלחמו נגד הבריטים בניסיון לכבוש מהם את סומליה הבריטית, ולמרות הצלחות בתחילת המערכה בסופו של דבר הבריטים דחקו את האיטלקים לתוך אתיופיה ולבסוף הביסו אותם באמבה אלגי. המפקד האיטלקי - הנסיך אמדאו, הדוכס השלישי מאאוסטה, נתן לחייליו רובי פילים מהאוסף האישי שלו כדי לסייע להם לחדור את השריון של המשוריינים הבריטים, וזאת בשל המחסור האיטלקי באמצעי לחימה נגד טנקים.
הרובה נ"ט הפיני Lahti L-39 זכה במהלך מלחמת ההמשך לכינוי הפיני "Norsupyssy" שפירושו "רובה פיל" בגלל עוצמתו נגד בונקרים, כלי רכב ומטרות רכות אחרות. בפועל, הוא לא היה רוב פילים אמיתי שכן הוא יועד לשימוש צבאי בלבד. כנ"ל לגבי בויס (רובה נגד טנקים) שכונה רובה פילים על ידי חיל הנחתים האמריקני בשל משקלו הרב והרתע החזק שלו.
לקריאה נוספת

‏ The Complete Blackpowder Handbook
‏ Shooter's Bible Guide to the Hunting Rifle and Its Ammunition
‏ Shooter's Bible Guide to Rifle Ballistics
ביאורים

↑  הסבר: יחידת ה-gauge aמודדת את קוטר הקדח (החלק הפנימי של הקנה) לפי המשקל של כדור עופרת שקוטרו כקוטר הקנה. כדור עופרת של 2 gauge למשל שוקל חצי פאונד, וכדור של 10 gauge שוקל עשירית פאונד, ולכן קטן יותר. רובה שהקליבר שלו הוא 2 gauge הוא כזה שכדור עופרת שקוטרה כקוטר קנהו הוא חצי פאונד, ואילו רובה שהקליבר שלו הוא 10 gauge הוא כזה שכדור עופרת שקוטרה כקוטר קנהו הוא עשירית פאונד. לכן, הרובה בקליבר 2 gauge בעל קנה עבה ורחב יותר מאשר רובה בקליבר 10 gauge. ההמרה מ-gauge למילימטרים היא מהצורה  d_{n}=c\cdot n^{-1/3} כאשר c הוא קבוע מספרי שכולל יחידות,  d_{n} הוא קוטר הרובה במילימטרים ו-n הוא מספר ה-gauge. בדרך כלל, ככל שהקליבר גדול יותר, עוצמת הירייה גדולה יותר.
↑  בקליעים אלה, המספר מציין את קוטר קנה הרובה והקליע באינצ'ים והנקודה היא הנקודה העשרונית. כך למשל .50 BMG הוא 0.5 אינץ' השווה ל-12.7 מילימטר.
איור של פיל רודף אחרי ציידים באפריקה, 1890.
רובה פילים מסוג CZ 550, בו נעשה שימוש בקליברים של .585 גהרינגר.
רובה פילים גרמני מדגם גאוור מאוזר 1918.
רחב-מקור ירוק

| רחב-מקור ירוק |
| --- | --- |

מצב שימור
 מצב שימור: קרוב לסיכון קרוב לסיכון (NT) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: ציפורי שיר
תת־סדרה:: דמויי-טירן
משפחה:: רחבי-מקור
סוג:: Calyptomena
מין:: רחב-מקור ירוק
שם מדעי
 Calyptomena viridis ‏ראפלס, 1822
תחום תפוצה


רחב-מקור ירוק (שם מדעי: Calyptomena viridis) הוא מין של רחב מקור מהסוג Calyptomena.
מאפיינים

אורכו כ-17 ס"מ, ורוב גופו ירוק בוהק. לזכר יש שלושה פסים שחורים על כל כנף וכתם שחור קטן ליד האוזן. הנקבה ירוקה לגמרי אך דהויה יותר וחסרה את הסימנים השחורים בכנפיים וליד האוזניים.  
מקורם של שני המינים כמעט ואינו נראה, בגלל ציצה ירוקה המכסה אותם.
בית הגידול המועדף על רחב-המקור הוא יער גשם ובו עצים עם עלים רחבים. הוא מצוי בבורנאו, סומטרה וחצי האי המלאי.
התנהגות אופיינית לרחב-המקור היא תצפית, במהלכה רחב-המקור יושב, ללא תנועה, בחופת היער, ומעוף מהיר אם יש הפרעה. נוצותיו הירוקות מספקות לו הסוואה מעולה.
רחב-המקור ניזון בעיקר מפיקוסים רכים, והרגלי האכילה שלו מסייעים בהפצת זרעים.
הנקבה מטילה 2-3 ביצים לבנות. הבקיעה מתרחשת לאחר כ-22 עד 23 ימים.
בגלל כריתת יערות באזור התפוצה שלו מצב השימור של רחב-מקור ירוק מוגדר קרוב לסיכון ברשימה האדומה של IUCN.
הערות שוליים

↑  רחב-מקור ירוק באתר הרשימה האדומה של IUCN
ערך זה הוא קצרמרבנושא עופות. אתם מוזמנים לתרום לוויקיפדיה ו.
רחב זנב שחור-רצועות

| רחב זנב שחור-רצועות |
| --- | --- |

מצב שימור
 מצב שימור: קרוב לסיכון קרוב לסיכון (NT) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: נחשים
משפחה:: פתניים
סוג:: רחב זנב
מין:: רחב זנב שחור-רצועות
שם מדעי
 Laticauda semifasciata ‏שלגל וריינורדט, 1837

רחב זנב שחור-רצועות (שם מדעי: Laticauda semifasciata) הוא מין של נחש ים מהסוג רחב זנב המצוי בטבע במזרח האוקיינוס השקט לחופי יפן, סין, טאיוואן וקוריאה ובחלק מדרום-מזרח אסיה בווייטנאם, סינגפור, הפיליפינים ובאינדונזיה. לאחרונה מין זה נצפה באזורים צפוניים, ככל הנראה בשל שינויי אקלים המשפיעים על בתי גידולם. מין זה קרוב לקרייט ימי מפוספס.
מאפיינים

לנחש רצועות שחורות לאורך גופו הבהיר והוא בעל ראש רחב אך קצר וזנב רחב. הנחשים הזכרים והנקבות מגיעים לבגרות מינית באורך 80 ס"מ ו-70 ס"מ בהתאמה, עם אורך מקסימלי של 170 ס"מ. הנחש מותאם לחיים בים והוא יכול לעצור את נשימתו עד לשש שעות מתחת למים. בניגוד לשאר נחשי הים הנקבות מטילות 3–6 ביצים על החוף.
זהו נחש ארסי מאוד, עם ארס החזק פי 10 מארס של קוברה, מה שמאפשר לו להרוג אדם בקלות. עם זאת הוא כמעט ולא מכיש אנשים והוא יתקוף רק כמוצא אחרון. הטרף של הנחש הוא דגים שונים שוכני אלמוגים והוא מכניס את ראשו לחריצי אלמוגים כדי להכיש ביעילות דגים לא זהירים. לעיתים הוא משתף פעולה עם צניניות ודגי מולית.
הערות שוליים

↑  רחב זנב שחור-רצועות באתר הרשימה האדומה של IUCN
רמון באר

רמון אוקטאב ז'וזף באר (בצרפתית: Raymond Octave Joseph Barre, בעברית נקרא גם ריימון באר; 12 באפריל 1924 – 25 באוגוסט 2007) היה פוליטיקאי וכלכלן צרפתי, אשר כיהן כראש ממשלת צרפת תחת הנשיא ואלרי ז'יסקר ד'אסטן בשנים 1976–1981. בנוסף על תפקיד זה, כיהן גם כשר הכלכלה של צרפת (1976-1978) וכראש עיריית ליון (1995-2001).
נולד בשנת 1924 בסן-דני, בירת ראוניון, כשהייתה מושבה צרפתית שהפכה בשנת 1946 למחוז שמעבר לים. למד כלכלה במכון למדע המדינה פריז והפך לפרופסור. בשנת 1959 החל לעבוד במשרד התעשייה והמסחר. בשנת 1967 מונה באר על ידי הנשיא שארל דה גול לסגן נשיא הנציבות האירופית לענייני כספים וכלכלה, ושהה בבריסל עד ינואר 1973. בשנת 1976 החל לכהן כשר המסחר, וכשבעה חודשים לאחר מכן נבחר על ידי הנשיא ואלרי ז'יסקר ד'אסטן לתפקיד ראש הממשלה. בשנת 1978 עזב באר את משרד הכלכלה והסחר, אך נשאר כראש ממשלה עד שנת 1981. באר התמודד עם משבר כלכלי, ודגל במדיניות של צמצום ההוצאות הממשלתיות, מדיניות שגרמה לסכסוכים בינו לבין האיגודים המקצועיים.
לאחר שעזב את ראשות הממשלה, כיהן כחבר האספה הלאומית במשך כ-21 שנים מטעם מחוז רון. במהלך שנות ה-80 ביקר רבות את שלטונו של ז'אק שיראק. בשנת 1988 התמודד על נשיאות המדינה, אך הגיע למקום השלישי לאחר שיראק ופרנסואה מיטראן. לאחר ההפסד התמקד באר בשלטון המקומי. בשנת 1995 לא היה ראש עיריית ליון יכול להתמודד לכהונה שנייה בשל חשדות לשחיתות, ולכן נבחר באר כמועמד הימין לראשות העירייה. הוא לבסוף נבחר לתפקיד, אך לא התמודד לקדנציה שנייה ב-2001. שנה לאחר מכן הוא עזב את הפרלמנט וסיים את הקריירה הפוליטית שלו.
באר נפטר ב-25 באוגוסט 2007, בגיל 83, בפריז.
רחוב בנקובה

| --- | --- |

לשכת נשיא אוקראינה ובית הכימרות
 מידע כללי
 על שם:  בנק 
 אורך:  550 מטר
 מיקום
 מדינה:  אוקראינה אוקראינה
 עיר:  קייב
 קואורדינטות:  50°26′50″N 30°31′50″E﻿ / ﻿50.44724723°N 30.5304889°E﻿ / 50.44724723; 30.5304889
 he
 
רחוב בנקובה (באוקראינית: Банкова вулиця) הוא רחוב ברובע פצ'רסקי, במרכז קייב.
הרחוב ממוקם באזור ליפקי ההיסטורי ורובו הוא מדרחוב.
אתרים ראויים לציון

לשכת נשיא אוקראינה
בית הכימרות
בית ליברמן (רו') בסגנון אקלקטיזם
גלריה

לשכת נשיא אוקראינה
בית הכימרות
בית ליברמן
הערות שוליים

↑  https://teren.kiev.ua/news/ulitsa-bankovaia
ערך זה הוא קצרמרבנושא גאוגרפיה של אוקראינה. אתם מוזמנים לתרום לוויקיפדיה ו.
רחב זנב ניואה

| רחב זנב ניואה |
| --- | --- |

מצב שימור
 מצב שימור: פגיע פגיע (VU) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: נחשים
משפחה:: פתניים
תת־משפחה:: פתני הים
סוג:: רחב זנב
מין:: רחב זנב ניואה
שם מדעי
 Laticauda schistorhynchus ‏גינטר, 1874

רחב זנב ניואה (שם מדעי: Laticauda schistorhynchus) הוא מין של נחש ים ארסי ממשפחת הפתניים מהסוג רחב זנב. נחש ים זה מצוי רק באי ניואה שבאוקיינוס השקט.
מאפיינים

אורכו מגיע למטר וצבעו שחור לבן מפוספס עם ראש שחור גדול, זנב גדול ורחב וריאות באורך כל גופו, שאיתן הוא יכול לצלול לזמן ממושך. הנחש שוחה רוב חייו בשונית האלמוגים שלחופי ניואה ונראה ביבשה לעיתים רחוקות. הוא ארסי מאוד ואחד מהיצורים הקטלניים ביותר בכדור הארץ.
הנחשים מזדווגים במים והזכר נכרך סביב הנקבה כך שלא תוכל לברוח. הנקבה מטילה ביצים אך לא ביבשה אלא במערות מימיות בעלי כיס אוויר אליהם היא מגיע מתחת למים. הביצים בוקעות אחרי 6 חודשים ומוצאים את הדרך לים בעצמם.
הערות שוליים

↑  רחב זנב ניואה באתר הרשימה האדומה של IUCN
קרב באוצן (1945)

אנדרטה לחיילים פולנים שנפלו בקרב ליד הכפר קרוסטוויץ (אנ')
קרב באוצן (בגרמנית: Schlacht um Bautzen; בפולנית: Bitwa pod Budziszynem; ברוסית: Баутцен-Вайсенбергская операция) היה אחד מהקרבות האחרונים שהתרחשו בזירה האירופית של מלחמת העולם השנייה. לאחר הבקעת קו ההגנה הגרמני לאורך נהר נייסה, התקדמה החזית האוקראינית הראשונה בפיקוד איוואן קונייב מערבה לעומק שטח גרמניה, במסגרת המתקפה האסטרטגית של ברלין. ב-21 באפריל 1945 הנחיתה קבוצת ארמיות מרכז הגרמנית, בפיקוד פרדיננד שרנר, מתקפת נגד על האגף הדרומי של החזית של קונייב, במגמה לנתק אותה מעורפה ולחבור לכוחות הארמייה הגרמנית התשיעית מדרום לברלין. המערכה העיקרית התקיימה באזור העיירה באוצן במחוז סקסוניה, ונמשכה עד ל-26 באפריל 1945 (לפי מספר מקורות עד 28 בחודש), על אף שקרבות מקומיים המשיכו להתנהל באזור עד ל-30 באפריל. מתקפת הנגד הגרמנית זכתה להצלחה ראשונית מרשימה, וגרמה אבדות כבדות בכוח אדם ובציוד לארמייה הפולנית השנייה חסרת הניסיון, בפיקוד קרול שוויירצ'בסקי (אנ') וכן לארמייה הסובייטית ה-52. אולם היא נבלמה לאחר זמן קצר, בסיוע כוחות עתודה סובייטיים חזקים שהוזרמו לאזור. העדיפות המספרית של הצד הסובייטי, לא אפשרה לכוחות הגרמניים החלשים יחסית, ליצור איום ממשי על החזית האוקראינית הראשונה.
מאחר שלמתקפת הנגד של שרנר לא הייתה השפעה משמעותית על תוצאות המערכה הסופית על גרמניה, החוקרים הגרמניים של הקרב נטו להתמקד בעיקר בהיבט הטקטי שלו, והציגו אותו כניצחון הגרמני האחרון במלחמת העולם השנייה. בניגוד לכך, ההיסטוריוגרפיה הפולנית בתקופת הרפובליקה העממית הפולנית התמקדה בהיבט האסטרטגי של הקרב, והציגה אותו כניצחון אסטרטגי (בלימת מתקפת הנגד הגרמנית), למרות המחיר היקר ששילמו הכוחות הפולניים תמורת השגתו. לאחר נפילת הקומוניזם, מתחו חוקרים פולניים ביקורת חריפה על תפקודו של קרול שוויירצ'בסקי במהלך הקרב, והאשימו אותו באחריות לתבוסת כוחותיו, בשל שאיפתו לכבוש עיר גרמנית גדולה (דרזדן), על חשבון הזנחת ההגנה על אגפו השמאלי החשוף.
סוף דבר

עד סוף אפריל 1945 התייצב קו החזית החדש במרחב באוצן. הארמייה הפולנית השנייה החבולה קשות לא המשיכה בהתקדמותה לכיוון דרזדן, והעיר נפלה לבסוף לידי כוחות הצבא האדום רק ב-8 במאי. בראשית מאי, לאחר נפילת ברלין, היפנה קונייב את כוחות החזית האוקראינית הראשונה דרומה, לכיוון צ'כוסלובקיה, וב-6 בחודש הם פתחו במתקפה לכיוון פראג לאורך עמק נהר האלבה, בשיתוף פעולה עם החזית האוקראינית השנייה והחזית האוקראינית הרביעית, שהתקדמו אל העיר מכיוון מזרח ודרום-מזרח. עד 11 במאי שוחררה פראג, והכוחות הגרמניים בצ'כוסלובקיה, כולל כל כוחות קבוצת ארמיות מרכז, כותרו על ידי כוחות הצבא הסובייטי, ונאלצו להיכנע.
לקריאה נוספת

Hans von Ahlfen (1977). Der Kampf um Schlesien 1944/1945. Stuttgart: Motorbuch Verlag. ISBN 978-3-87943-480-0.
Eberhard Berndt (1995). "Die Kämpfe um Bautzen 18. bis 27. April 1945". Kriegsschauplatz Sachsen 1945. Daten, Fakten, Hintergründe. Altenburg/Leipzig.
Eberhard Berndt (1999). Die Kämpfe um Weißenberg und Bautzen im April 1945. Wölfersheim-Berstadt. ISBN 3-7909-0679-4.
Wolfgang Fleischer (2004). Das Kriegsende in Sachsen 1945. Dörfler. ISBN 978-3-89555-443-8.
Czesław Grzelak; Henryk Stańczyk; Stefan Zwoliński (2002). Armia Berlinga i Żymierskiego (Army of Berling and Żymierski). Warszawa: Wydawnictwo Neriton. ISBN 978-83-88973-27-7.
Kazimierz Kaczmarek (1970). Polacy w bitwie pod Budziszynem (Poles in the Battle of Bautzen). Interpress. נבדק ב-11 במאי 2011. {{cite book}}:  (עזרה)
(R. W. Harrison, The Berlin Operation 1945 - Soviet General Staff (Helion & Company, 2016
(A. V. Isaev, Berlin on the 45th - Battles in the Den of the beast (Yauza, EKsmo, 2007
(I. S. Konev, Forty-Fifth (Military Publishing, 1966 (זכרונות המרשל איוואן קונייב על לחימת החזית שבפיקודו בשנת 1945)
הערות שוליים

↑  Gordon Williamson; Stephen Andrew (19 בפברואר 2003). The Hermann Goring Division. Osprey Publishing. p. 16. ISBN 978-1-84176-406-1. נבדק ב-12 במאי 2011. {{cite book}}:  (עזרה)
↑  Berndt, Eberhardt (1995). Kriegsschauplatz Sachsen 1945; Die Kämpfe um Bautzen 18. bis 27. April 1945 (Battleground Saxony 1945; The battles around Bautzen 18-27 August) (בגרמנית). Wölfersheim-Berstadt. pp. 53–67. ISBN 978-3-9804226-2-8.
1 2 3 4  Wawer, Zbigniew (26 באוגוסט 2010). "Zapomniana bitwa (Forgotten Battle)" (בפולנית). polska-zbrojna.pl. נבדק ב-10 במאי 2011. {{cite web}}:  (עזרה)
↑  R. W .Harrison (edited and translated), The Berlin Operation ,1945 - Soviet General Staff (Helion & Company, 2016), Ch 2 & 11
↑  The Berlin Operation 1945, Ch 13
↑  A. V. Isaev, Berlin on the 45th - The battle in the den of the beast (Yauza, 2007), Part V
↑  I. S. Koniev, Forty Tifth ( Military publishing, 1966), Ch 4
↑  Isaev, Berlin on the 45th, Part  V
| --- | --- |
בקרת זהויות :  NLI: 987007282575705171  LCCN: sh85012459 
השלבים הראשונים של הקרב על ברלין. החץ הכחול בחלק התחתון של המפה מציג את כיוון המתקפה של האגף השמאלי של החזית האוקראינית הראשונה
השלבים המאוחרים של הקרב על ברלין, והתקפות הנגד הגרמניות
שלב הפתיחה של מתקפת הנגד הגרמנית באזור באוצן
השלבים המאוחרים של קרב באוצן
רמון (כדורגלן)

רמון מנזס רומא (בפורטוגזית: Ramon Menezes Roma; נולד ב-3 במאי 1995) הוא כדורגלן ברזילאי המשחק בעמדת המגן באתלטיקו גויאניינסה הברזילאית.
קריירה

רמון מנזס רומא גדל במועדון הקטן באהיה דה פיירו, שם שיחק כקשר, לפני שהצטרף לוויטוריה בגיל 19. הקבוצה ירדה לליגה השנייה לקראת עונת 2015, ולכן עברה מהפכה גדולה בסגל. רמון הוסט לעמדת הבלם, ותפס מקום בהרכב. הוא הצטיין בזכייתה של ויטוריה באליפות האזורית של באהיה בתחילת 2016, ונכלל בנבחרת המצטיינים של הטורניר.
ב-29 בינואר 2017 חתם רמון במכבי תל אביב יחד עם חברו לקבוצה, מרסלו. בתום העונה חזר לוויטוריה.
ב-6 במרץ 2020 חתם רמון בקרוזיירו. ב-22 בינואר 2022 חתם באתלטיקו גויאניינסה.
רומנו פלוריאני מוסוליני

רומנו בניטו פלוריאני מוסוליני (באיטלקית: Romano Benito Floriani Mussolini; נולד ב-27 בינואר 2003), או כפי שמכונה בתקשורת האיטלקית מוסוליני ג'וניור (Mussolini Jr.), הוא כדורגלן איטלקי, המשחק בעמדת המגן הימני או הקשר הימני בקבוצה פסקארה מסרייה ג' (בית ב'), בהשאלה מלאציו.
הוא בנו של הפוליטיקאית אלסנדרה מוסוליני, נכדו של הפסנתרן רומנו מוסוליני ונינו של מנהיג איטליה הפשיסטית בניטו מוסוליני.
ראשית חייו

פלוריאני מוסוליני נולד בשנת 2003, בנם השלישי של מאורו פלוריאני ואלסנדרה מוסוליני. סבו, רומנו מוסוליני, היה פסנתרן, וסבא רבא שלו היה הרודן בניטו מוסוליני. דודה רבתא שלו היא השחקנית סופיה לורן.
כתוצאה מכך, יש לו שם משפחה כפול. זהו דבר חריג ביחס לנורמות השם באיטליה, כאשר הרשויות האזרחיות האיטלקיות והכנסייה הקתולית הרומית נדרשו לאשר זאת בעת טבילתו לנצרות, שכן באותה תקופה נאסר בדרך כלל על מתן שם משפחה כפול לפי החוק האיטלקי.
קריירה

הקריירה המקצועית של פלוריאני מוסוליני החלה בקבוצות הנוער של אסוצ'אציונה ספורטיבה רומא, לפני שעבר לשחק בסוצ'ייטה ספורטיבה לאציו בגיל 13. בעודו בלאציו, הוא הושאל למועדון החובבים ויגור פרקונטי. זאת, לאחר שלא היו לו כלל דקות משחק בלאציו במשך שנתיים, עד הופעת הבכורה שלו בנבחרת עד גיל 17.
כשנשאל אם שם משפחתו של השחקן, פלוריאני מוסוליני, עלול להשפיע לרעה על דקות המשחק שיקבל, ענה מאמן הנוער של לאציו, מאורו ביאנצ'סי, "שם המשפחה המכביד? מעולם לא דיברתי עם ההורים שלו, והדבר היחיד שחשוב הוא האם לשחקן מגיע לשחק. ותו לא". במרץ 2021, פלוריאני מוסוליני חתם על חוזה מקצועי בקבוצה הבוגרת של לאציו, עד שנת 2024.
ב-24 באוקטובר 2021, הוא שובץ בפעם הראשונה בהרכב הבוגרים של לאציו, כמחליף במשחק בסרייה א' נגד הלאס ורונה, אם כי לבסוף הוא לא השתתף במשחק.
ב-3 באוגוסט 2023, לאציו הודיעה על השאלתו לקבוצה פסקארה מסרייה ג', שמאמנה הוא זדנק זמאן, הבעלים לשעבר של פסקארה.
חיים אישיים

פלוריאני מוסוליני זכה לתשומת לב לאחר שהופיע בטלוויזיה עם אימו בפורמט האיטלקי של "רוקדים עם כוכבים" (Ballando con le Stelle). על אף שם משפחתו וייחוסו המשפחתי, פלוריאני מוסוליני הצהיר כי אין לו עניין בפוליטיקה. הוא למד בבית הספר הבינלאומי הבריטי ע"ש סנט ג'ורג' (אנ') שבעיר רומא, וחתם בלאציו במהלך הלימודים במקום.
הערות שוליים

1 2  "Il Duce's name is all right for my son". The Times. 9 באוקטובר 2003. ארכיון מ-5 באוגוסט 2021. נבדק ב-3 בפברואר 2021. {{cite web}}:  (עזרה)
↑  "Benito Mussolini's great-grandson joins Lazio's Primavera". Forza Italian Football. 14 בספטמבר 2014. ארכיון מ-2 בפברואר 2021. נבדק ב-3 בפברואר 2021. {{cite web}}:  (עזרה)
↑  "Mussolini Jr: "Alla Lazio il mio cognome non pesa, qui sono solo Romano"" (באיטלקית). Il Messaggero. ארכיון מ-3 בפברואר 2021. נבדק ב-3 בפברואר 2021. {{cite web}}:  (עזרה)
1 2  "Romano Mussolini, alla Lazio Primavera il figlio di Alessandra | Sky Sport" (באיטלקית). Sky Sport. 3 בפברואר 2021. ארכיון מ-2 בפברואר 2021. נבדק ב-3 בפברואר 2021. {{cite web}}:  (עזרה)
1 2  Giovanna Tedde. "Chi sono Caterina, Clarissa e Romano, figli di Alessandra Mussolini" (באיטלקית). Donna Glamour. ארכיון מ-26 בינואר 2021. נבדק ב-3 בפברואר 2021. {{cite web}}:  (עזרה)
1 2 3 4  "Great-grandson of fascist dictator Mussolini joins Lazio's under-19 team". The Guardian. 3 בפברואר 2021. ארכיון מ-3 בפברואר 2021. נבדק ב-3 בפברואר 2021. {{cite web}}:  (עזרה)
↑  "Landmark case means Italian mums can give children their surname". The Local. 10 בנובמבר 2016. ארכיון מ-6 בפברואר 2021. נבדק ב-3 בפברואר 2021. {{cite web}}:  (עזרה)
↑  "Lazio, dalla Roma arriva il 2003 Floriani Mussolini" (באיטלקית). Footballscouting.it. ארכיון מ-5 באוגוסט 2021. נבדק ב-3 בפברואר 2021. {{cite web}}:  (עזרה)
↑  "Vigor Perconti: dalla Lazio arriva Floriani Mussolini" (באיטלקית). Gazzetta Regionale. 3 בינואר 2019. ארכיון מ-1 באפריל 2021. נבדק ב-2 במרץ 2020. {{cite web}}:  (עזרה)
↑  Agenzia ANSA. "Lazio: il tecnico "Mussolini? Il nome non conta, ha le qualità"" (באיטלקית). ANSA. ארכיון מ-2 בפברואר 2021. נבדק ב-3 בפברואר 2021. {{cite web}}:  (עזרה)
↑  "Lazio sign Benito Mussolini's great-grandson Romano Floriani Mussolini on deal until 2024". Sky Sports. 24 במרץ 2021. ארכיון מ-24 במרץ 2021. נבדק ב-26 במרץ 2021. {{cite web}}:  (עזרה)
↑  "Serie A: Mussolini's great-grandson, Romano Floriani Mussolini, in Lazio squad for Verona clash". Firstpost (באנגלית). 2021-10-24. נבדק ב-2021-10-24.
↑  "ROMANO FLORIANI MUSSOLINI CEDUTO A TITOLO TEMPORANEO" (באיטלקית). SS Lazio. 3 באוגוסט 2023. נבדק ב-22 באוגוסט 2023. {{cite web}}:  (עזרה)
↑  "Chi è Romano Floriani Mussolini della Lazio: caratteristiche" (באיטלקית). Minutidirecupero.it. 26 באוגוסט 2014. ארכיון מ-28 בפברואר 2021. נבדק ב-3 בפברואר 2021. {{cite web}}:  (עזרה)
↑  "Un Mussolini en la cantera de la Lazio" (בספרדית). Marca. 2 בפברואר 2021. ארכיון מ-2 בפברואר 2021. נבדק ב-3 בפברואר 2021. {{cite web}}:  (עזרה)
רחב זנב

| רחב זנב |
| --- | --- |
 רחב זנב
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: נחשים
משפחה:: פתניים
תת־משפחה:: פתני הים
סוג:: רחב זנב
שם מדעי
 Laticauda ‏לאורנטי, 1768

רחב זנב המכונה קרייט ימי (שם מדעי: Laticauda) הוא סוג של נחש ארסיים ממשפחת הפתניים החיים ברחבי הימים הטרופיים של האזור האינדו-פסיפי. הם שייכים לתת-ממשפחת נחשי ים אבל חלק מהחוקרים מגדירים אותם כתת-משפחה עצמאית (Laticaudinae). בניגוד לשאר נחשי הים הם מטילי ביצים ביבשה ועל כן עולים לחוף בעונת הרבייה.
נחשים אלו נפוצים בסמוך לחופי דרום-מזרח אסיה מהודו במערב עד לאיי פיג'י במזרח ומצפינים עד ליפן.
צבעם אפור-שחור עם זנב רחב שנתן לו את שמו. הם בעלי ריאות גדולות העוזרות להם לנשום ובעלי נחיריים גדולים הממוקמים גבוה ובעלי קשקשים רחבים. אורכם יכול להגיע ל-1.5 מ'. הם פעילים בלילות בין השוניות ומחפשים דגים, צלופחים דיונונים וסרטנים אותם הם הורגים עם ארסם הקטלני. בכמה איים הם צדים בחבורות גדולות ביחד עם כמה דגים ממשפחת הצניניתיים והמוליתיים.
הם יכולים להרוג גם אנשים שלא נזהרים. הם לא תוקפניים ורוב הנפגעים מהם הם דייגים המעלים אותם מרשתות בטעות.
מינים

רחב זנב צהוב-שפה (Laticauda colubrina)
Laticauda crockeri
Laticauda frontalis
Laticauda guineai
Laticauda laticaudata
Laticauda saintgironsi
רחב זנב ניואה (Laticauda schistorhynchus)
רחב זנב שחור-רצועות (Laticauda semifasciata)
המינים L. schistorhynchus ו-L. semifasciata לעיתים מסווגים בסוג Pseudolaticauda.
הערות שוליים

↑  רְחַב־זָנָב במילון בעלי חיים: נכר (תשל"ב), 1972, באתר האקדמיה ללשון העברית
רארש איליה

רארש אנדריי איליה (ברומנית: Rareș Andrei Ilie; נולד ב-19 באפריל 2003 בבוקרשט שברומניה) הוא כדורגלן רומני המשחק בעמדת קשר הכנף בלוזאן מליגת העל השווייצרית.
קריירת מועדונים

איליה גדל במחלקת הנוער של ראפיד בוקרשט. ב-5 בספטמבר 2020 ערך איליה את הופעת הבכורה שלו בקבוצה הבוגרת של המועדון, בניצחון 2-1 על פאנדורי טרגו ז'יו במסגרת המחזור השני בליגת העל הרומנית לעונת 2020/2021. ב-19 בנובמבר הבקיע את שער הבכורה שלו במועדון, בניצחון 1-0 על מועדון הכדורגל אוניברסיטת קלוז' במסגרת המחזור העשירי בליגה. בסך הכל ערך איליה 58 הופעות ליגה במדי המועדון, בהן הבקיע תשעה שערים.
ב-14 ביולי 2022 חתם איליה בניס מליגת העל הצרפתית.
ב-1 בפברואר 2023 הושאל לחצי עונה למכבי תל אביב.
ב-20 ביוני 2023 הושאל ללוזאן השווייצרית לעונה אחת.
הערות שוליים

↑  „Bomba” verii în Liga 1: „L-am vândut pe Rareș Ilie. Urmează vizita medicală” » Salariu de aproape 14 ori mai mare pentru internaționalul Rapidului באתר Gazeta Sporturilor, ‏ 14 ביולי 2022 (ברומנית)
↑  רארש איליה הצטרף למכבי בהשאלה, באתר מכבי תל אביב, ‏1 בפברואר 2023
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "רארש איליה".
ראש (מנהיג)

ראש הוא בעל התפקיד הבכיר בארגון מסוים, מנהיגו של ארגון זה. פעמים רבות מופיע בצירוף עם שם הארגון, למשל:
ראש הממשלה
ראש האופוזיציה
ראש העיר
ראש הגולה
ראש ישיבה
ראש המטה הכללי.
לעיתים משמשת המילה "נשיא" במקומה של המילה "ראש" לתיאור מעמד דומה.
לעיתים ניתן תואר זה לאדם בכיר יחסית, אף שאינו הבכיר ביותר בארגון:
ראש לשכה – ממונה על לשכתו של מפקד או מנהל, אך כפוף לאותו מפקד או מנהל
ראש מטה – ממונה על המטה של יחידה צבאית, אך כפוף למפקד היחידה.
המילה "ראש" משמשת גם כאשר האדם שנושא בתפקיד הוא אישה. גולדה מאיר, למשל, נקראה במשך כל תקופת כהונתה "ראש הממשלה". בנובמבר 2012 אישרה האקדמיה ללשון העברית להשתמש גם בצורה "ראשה" (ובסמיכות: "ראשת") לאישה. בהתאם לכך, בכנסת ה-19 ניתן היה לכנות את שלי יחימוביץ' גם ראשת האופוזיציה.
כפל המשמעות של המילה "ראש" משמש בברכה המקובלת בראש השנה על ראש של דג: "שנהיה לראש ולא לזנב".
בצה"ל

בצה"ל מקובל התואר "מפקד" למי שעומד בראש יחידה מבצעית, והתואר "ראש" למי שעומד בראש יחידת מטה. בהתאם לכך, העומד בראש אגף מאגפי המטכ"ל קרוי "ראש" (למשל ראש אמ"ן), וכך גם ברמות הארגוניות שמתחתיו: ראש מחלקה (רמ"ח), ראש ענף (רע"ן) וראש מדור (רמ"ד).
הערות שוליים

↑  למשל: ראש הממשלה גולדה מאיר יוצאת היום לארצות הברית, דבר, 24 בספטמבר 1969
↑  דף פייסבוק של האקדמיה ללשון העברית, 25 בנובמבר 2012
ניר חסון, האקדמיה ללשון: מהיום אמרו ראשת הממשלה, באתר הארץ, 25 בנובמבר 2012
↑  אחלו לי בהצלחה - אני ראשת האופוזיציה, באתר של שלי יחימוביץ'